CELEX: 32007R0982
Language: hu
Date: 2007-08-21 00:00:00
Title: A Bizottság 982/2007/EK rendelete ( 2007. augusztus 21. ) egyes elnevezéseknek az oltalom alatt álló eredetmegjelölések és földrajzi jelzések nyilvántartásába való bejegyzéséről (Pimentón de la Vera (OEM) – Karlovarský suchar (OFJ) – Riso di Baraggia Biellese e Vercellese (OEM))

22.8.2007   
            
            
               HU
            
            
               Az Európai Unió Hivatalos Lapja
            
            
               L 217/22
            
         A BIZOTTSÁG 982/2007/EK RENDELETE
   (2007. augusztus 21.)
   egyes elnevezéseknek az oltalom alatt álló eredetmegjelölések és földrajzi jelzések nyilvántartásába való bejegyzéséről (Pimentón de la Vera (OEM) – Karlovarský suchar (OFJ) – Riso di Baraggia Biellese e Vercellese (OEM))
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:
   
               (1)
            
            
               Az 510/2006/EK rendelet 6. cikke (2) bekezdésének első albekezdésével összhangban és ugyanezen rendelet 17. cikkének (2) bekezdése értelmében az Európai Unió Hivatalos Lapjában
                   (2) közzétették Spanyolországnak a „Pimentón de la Vera” elnevezés bejegyzésére irányuló kérelmét, a Cseh Köztársaságnak a „Karlovarský suchar” elnevezés bejegyzésére irányuló kérelmét, valamint Olaszországnak a „Riso di Baraggia Biellese e Vercellese” elnevezés bejegyzésére irányuló kérelmét.
            
         
               (2)
            
            
               A Bizottsághoz egyáltalán nem érkezett be az 510/2006/EK rendelet 7. cikke szerinti, kifogást tartalmazó nyilatkozat, az említett elnevezéseket tehát be kell jegyezni,
            
         ELFOGADTA EZT A RENDELETET:
   1. cikk
   Az e rendelet mellékletben szereplő elnevezések bejegyzésre kerülnek.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. augusztus 21-én.
      
         
            a Bizottság részéről
         
         Mariann FISCHER BOEL
         
            a Bizottság tagja
         
      
   
   
      (1)  HL L 93., 2006.3.31., 12. o. Az 1791/2006/EK rendelettel (HL L 363., 2006.12.20., 1. o.) módosított rendelet.
   
      (2)  HL C 287., 2006.11.24., 2. o. (Pimentón de la Vera); HL C 290., 2006.11.29., 20. o. (Karlovarský suchar); HL C 291., 2006.11.30., 10. o. (Riso di Baraggia Biellese e Vercellese).
   MELLÉKLET
   1.   A Szerződés I. mellékletében felsorolt, emberi fogyasztásra szánt mezőgazdasági termékek
   1.6. osztály –   Gyümölcs, zöldség és gabonaféle, nyersen vagy feldolgozva
   OLASZORSZÁG
   Riso di Baraggia Biellese e Vercellese (OEM)
   1.8. osztály –   A Szerződés I. mellékletében felsorolt egyéb termékek (fűszer stb.)
   SPANYOLORSZÁG
   Pimentón de la Vera (OEM)
   2.   A rendelet I. mellékletében említett élelmiszerek
   2.4. osztály –   Kenyér, péksütemények, cukrászkészítmények és egyéb pékáru
   CSEH KÖZTÁRSASÁG
   Karlovarský suchar (OFJ)